PATVIRTINTA

Viešosios įstaigos Lazdijų sporto centro

 direktoriaus 2022 m. rugpjūčio 11 d.

 įsakymu Nr. LSCV1-52

**2022 METŲ ATVIRŲ LAZDIJŲ RAJONO SAVIVALDYBĖS SENIŪNIJŲ IR BENDRUOMENIŲ SPORTO ŽAIDYNIŲ**

# NUOSTATAI

#

**I. TIKSLAS.**

1. Skatinti Lazdijų rajono savivaldybės seniūnijų ir bendruomenių gyventojų fizinį aktyvumą.

2. Sudaryti galimybę seniūnijų ir bendruomenių gyventojams bei svečiams dalyvauti varžybose.

3. Gerinti seniūnijų ir bendruomenių tarpusavio draugiškus ryšius.

**II. ORGANIZATORIAI.**

4. Varžybas organizuoja ir vykdo VšĮ Lazdijų sporto centras.

5. Varžyboms teisėjauja teisėjų kolegija.

6. Varžybų vyr. teisėja Daiva Pacukonytė (VšĮ Lazdijų sporto centro direktoriaus pavaduotoja ugdymui).

**III. LAIKAS IR VIETA.**

7. Varžybos vykdomos **2022 m. rugpjūčio 27 d. (šeštadienį) 11.00 val.** VšĮ Lazdijų sporto centro aikštyne (Dzūkų g. 1, Lazdijai), futbolas - Lazdijų Motiejaus Gustaičio gimnazijos stadione (Vytauto g. 13, Lazdijai). Atvykimas iki 10.30 val.

**IV. DALYVIAI.**

8. Žaidynėse dalyvauja Lazdijų rajono savivaldybės seniūnijų ir bendruomenių komandos. Žaidynių dalyvių amžius - 14 m. ir vyresni, išskyrus krepšinį. Krepšinio amžiaus grupės: 2006 m.g. ir vyresni; 2007-2009 m.g.; 2010 m.g ir jaunesni. Vienoje sporto šakoje seniūnijai ar bendruomenei gali atstovauti kelios komandos. Tas pats dalyvis gali dalyvauti keliose sporto šakose. Dalyviai gali būti ir iš kitos savivaldybės.

**V. VYKDYMO PROGRAMA IR TVARKA.**

9.**Futbolas 5x5.** Komandą  sudaro 4 žaidėjai, vartininkas ir 3 atsarginai (viso: 7 žaidėjai). Žaidžiama du kėliniai po 10 min.

10.**Krepšinis 3x3.**Komandą sudaro 4 žaidėjai. Žaidžiama 1 kėlinys 10 min. pagal galiojančias taisykles. Krepšinio amžiaus grupės: 2006 m.g. ir vyresni; 2007-2009 m.g.; 2010 m.g ir jaunesni.

11. **Paplūdimio tinklinis 2x2.**Komanda sudaro 2 žaidėjai. Varžybos vykdomos vyrų ir moterų grupėje. Moterys gali žaisti už vyrus.

12. **Smiginis.**Komandą sudaro 3 dalyviai, neribojant lyties. Metama 8 serijos po 3 strėlytes ir sumuojami visos komandos dalyvių surinkti taškai.

13. **Stalo tenisas.**Varžybos asmeninės (vyrai). Žaidžiama iki 11 taškų iš trijų laimėtų setų.

14. Varžybų vykdymo sistema nustatoma varžybų dieną, atsižvelgiant į dalyvaujančių komandų skaičių.

15. Visose sporto šakų varžybose nugalėtojai nustatomi pagal surinktų taškų sumą. Esant taškų lygybei pirmenybė teikiama: pagal tarpusavio susitikimą; pagal visus susitikimus.

16. Varžybų organizatoriai pasilieka teisę keisti varžybų nuostatus.

**VI. PARAIŠKOS.**

17. Išankstines paraiškas (laisva forma), nurodant sporto šakų komandų skaičių, siųskite el.paštu **daiva.pacukonyte@lazdijusc.lt** **iki rugpjūčio 25 d.**

18. Komandų vadovai, atvykę į varžybas, vyr. teisėjui pateikia kiekvienos sporto šakos vardines paraiškas. Paraiškas bus galima užpildyti varžybų vietoje. Paraiškos varžyboms pateikiamos žaidynių vykdymo dieną, jų vykdymo vietose, pusvalandį prieš žaidynių pradžią.

19. Dalyviai paraiškoje savo parašu patvirtina, kad pasitikrino gydymo įstaigoje savo sveikatos būklę bei gali dalyvauti sporto žaidynėse. Įvykus bet kokiems sveikatos sutrikimams varžybų metu, varžybų organizatoriams jokių pretenzijų neturės. Kiekvienas varžybų dalyvis sutinka, kad nuotraukas bei filmuotą medžiagą iš varžybų su juo organizatoriai gali naudoti renginio viešinimo tikslais be atskiro sutikimo.

20. Smulkesnė informacija teikiama tel. 8 687 37868.

**VII. FINANSAVIMAS.**

21.Teisėjavimo, medicinos ir apdovanojimo išlaidas apmoka VšĮ Lazdijų sporto centras.

**VIII. APDOVANOJIMAS.**

22. Sporto žaidynių atskirų sporto šakų komandos nugalėtojos apdovanojamos taurėmis, dalyviai (prizininkai) - medaliais.

 Vyr. teisėja Daiva Pacukonytė

\_\_\_\_\_\_\_\_\_\_\_\_\_\_\_\_\_\_\_\_